turjo4nis/wikipedia-bn-dump-20250701 huggingface dataset:
লিরয় জানে

লিরয় আজিজ জানে (, ; জন্ম: ১১ জানুয়ারি ১৯৯৬; লিরয় জানে নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন পার্শ্বীয় খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।

প্রারম্ভিক জীবন
লিরয় জানে জার্মানির এসেন শহরে জন্মগ্রহণ করে। তার বাবা সুলেমান জানে সেনেগালের সাবেক ফুটবলার এবং মা রেগিনা অয়েবার জার্মানির সাবেক জিমন্যাস্ট ছিলেন।

ক্লাব কর্মজীবন
লিরয় জানে ২০০১ সালে ক্লাব এসজি ওয়েটেন্সিল্ডের যুব দলের হয়ে তার ফুটবল ক্যারিয়ার শুরু করেন। ২০০৫ সালে শালকে জিরো ফরে যোগ যোগ দেয়। এর ৫ বছর পর ক্লাব লেভারকুসেনে যোগ দেয়।

শালকে
২০১৪ সালের ২১ মার্চ তিনি শালকে জিরো ফোরে ৩ বছরের চুক্তিতে যোগ দেন। ২০১৪ সালের ২০ এপ্রিলে বুন্দেসলিগায় ভিএফএল স্টূর্টগার্টের বিপক্ষে অভিষেক হয়, ম্যাচের ৭৭ মিনিটে ম্যাক্স মেয়ারের বদলি হিসেবে নামেন এবং ম্যাচটি ৩-১ গোলে হেরে যান।

ম্যানচেস্টার সিটি
২ আগস্ট ২০১৬ সালে ৫ বছরের চুক্তিতে তিনি ম্যানচেস্টার সিটি ফুটবল ক্লাব যোগ দেন। ম্যানচেস্টার সিটি তাকে আনতে ৪৬.৫ মিলিয়ন পাউন্ড খরচ করে। ১০ সেপ্টেম্বর ম্যানচেস্টার ডার্বিতে তার অভিষেক হয়। অভিষেক ম্যাচে ২-১ গোলের জয় পায় ম্যানচেস্টার সিটি।

আন্তর্জাতিক ক্রীড়াজীবন
ডেনমার্কের বিপক্ষে প্রীতি ম্যাচ এবং ২০১৭ উয়েফা ইউরোপিয়ান অনূর্ধ্ব-২১ চ্যাম্পিয়েন্সিপে আজারবাইজানের বিপক্ষে ম্যাচের জন্য ২০১৫ সালের ২৮ আগস্টে প্রথমবার জার্মান অনূর্ধ্ব-২১ দলে ডাক পান। ২০১৫ সালের ৩ সেপ্টেম্বর জার্মানি অনূর্ধ্ব-২১ দলের হয়ে ডেনমার্কের বিপক্ষে ম্যাচের ৭৩ মিনিটে জুলিয়ান ব্রান্টের বদলে নামেন এবং ম্যাচে ২-১ গোলে জয়লাভ করে।

জানে ফ্রান্সের বিপক্ষে ম্যাচের জন্য ২০১৫ সালের ৬ নভেম্বরে প্রথমবার জার্মানির জাতীয় দলে ডাক পান। ২০১৫ সালের ১৩ নভেম্বর ফ্রান্সের বিপক্ষে ম্যাচটিতে ৭৯ মিনিটে জুলিয়ান ড্রাক্সলারের বদলি হিসেবে নামেন, ম্যাচটিতে ২-০ গোলে পরাজিত হয় জার্মানি।

জার্মান কোচ জোয়াকিম লো ইউরো ২০১৬ এর জন্য জানেকে দলে অন্তর্ভুক্ত করেন। সে মাত্র একটি ম্যাচে খেলার সুযোগ পান, সেমিফাইনালে ফ্রন্সের বিপক্ষে ম্যাচে ৭৯ মিনিটে বাস্তিয়ান শোয়েনস্টেইগারের বদলি হিসেবে নামেন, তবে ম্যাচে ২-০ গোলে হেরে যায় জার্মানরা।</ref>

ব্যক্তিগত জীবন
লিরয় জানের পিতামাতা দুইজনই খেলোয়াড় ছিলেন। জানের মা রেজিনা ওয়েবার ১৯৮৪ গ্রীষ্মকালীন অলিম্পিকের তামাপদক জয়ী এবং বাবা সোলায়মান জানে সেনেগালের ফুটবলার ছিলেন। সোলায়মান জানে ফ্রান্সের সেনাবাহিনীর মাধ্যমে জার্মানিতে এসেছিলেন। ফ্রান্স এবং জার্মানি উভয় দেশের নাগরিকত্ব রয়েছে লিরয় জানের।

আরো দেখুন
 ম্যানচেস্টার সিটি ফুটবল ক্লাব
 জার্মানি জাতীয় ফুটবল দল

তথ্যসূত্র

বহিঃসংযোগ
 
 

জীবিত ব্যক্তি
১৯৯৬-এ জন্ম
ম্যানচেস্টার সিটি ফুটবল ক্লাবের খেলোয়াড়
জার্মান ফুটবলার
জার্মানির আন্তর্জাতিক ফুটবলার
প্রিমিয়ার লিগের খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
ফুটবল ক্লাব শালকে ০৪-এর খেলোয়াড়
ফুটবল ক্লাব শালকে ০৪ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
২০২২ ফিফা বিশ্বকাপের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
ফুটবল উইঙ্গার
উয়েফা ইউরো ২০১৬-এর খেলোয়াড়
উয়েফা ইউরো ২০২০-এর খেলোয়াড়
জার্মান প্রবাসী ফুটবলার
ইংল্যান্ডে প্রবাসী ফুটবলার
ইংল্যান্ডে জার্মান প্রবাসী ক্রীড়াবিদ
জার্মান বংশোদ্ভূত ফরাসি ব্যক্তি
উয়েফা ইউরো ২০২৪-এর খেলোয়াড়
আর্গো (২০১২-এর চলচ্চিত্র)

আর্গো ২০১২ সালে মুক্তি পাওয়া আমেরিকান চলচ্চিত্র। চলচ্চিত্রটির পলিচালনা করেছেন বেন অ্যাফ্লেক এবং কাহিনি লিখেছেন ক্রিস টেরিও। বাস্তব ঘটনার উপর ভিত্তি করে করা এই চলচ্চিত্র।

পটভূমি 

প্রায় আড়াই হাজার বছর “শাহ” দের রাজত্বের পর ১৯৫০ সালে ইরানে প্রথম গণতান্ত্রিক প্রধানমন্ত্রী নির্বাচিত হন মোহাম্মদ মোসাদ্দেহ। ব্রিটিশ/আমেরিকানদের কাছ থেকে তিনিই প্রথম ইরানকে মুক্ত করেন এবং দেশের মানুষদের ন্যায্য অধিকার প্রতিষ্ঠা করেন। ব্রিটিশ/অ্যামেরিকান সরকারের ভালো লাগেনি। তারা একটি কূটচাল চেলে তাকে বহিষ্কৃত করে ক্ষমতায় বসায় তাদের বিশ্বস্ত পাহলাভিকে। প্রায় ২৯ বছর সে ইরানের মানুষদের উপর নির্মম অত্যাচার চালায়। কিন্তু ১৯৭৯ সালে ইরানের মানুষ তাকে ক্ষমতাচ্যুত করে। কিন্তু সে আমেরিকায় পালিয়ে যায়। বিক্ষুব্ধ ছাত্র/জনগণ তেহরানে আমেরিকা দূতাবাসে আক্রমণ চালায়। প্রায় ৫০ জন অ্যামেরিকানকে তারা জিম্মি করে রেজাকে ইরানে ফিরিয়ে দেয়ার জন্য। কিন্তু অ্যামেরিকা অনড়। এদিকে ৬ জন এমব্যাসি থেকে পালিয়ে যায়। এবং তারা ক্যানাডিয়ান এমব্যাসেডর এর বাসায় লুকিয়ে আশ্রয় নেয়। তাদেরকে দেশে ফিরিয়ে আনার জন্য সি.আই.এ স্পেশালিষ্ট টনি মেন্ডেজ (বেন অ্যাফলেক) কে ইরানে পাঠানো হয়।

অভিনয় 

 বেন অ্যাফ্লেক
 ব্রায়ান ক্রেস্টন
 এলান আরকিন
 জন গোডমেন
 টেট ডনভান
 ক্লে ডুভেল
 ক্রিস্টোফার ডেনহেম
 স্কট নেইরি
 কেরি বিশে

তথ্যসূত্র 

 Escape from Iran: The Canadian Caper (TV 1981) – IMDb
 Argo (2012) – Soundtrack.net
 Higgins, Bill; Kit, Borys. "Argo's odd Hollywood history." Hollywood Reporter. October 5, 2012: 64. eLibrary. March 1, 2013.
 https://news.vice.com/article/cia-helped-produce-top-chef-covert-affairs 
 http://fair.org/home/cias-work-with-filmmakers-puts-all-media-workers-at-risk/
 https://news.vice.com/article/tequila-painted-pearls-and-prada-how-the-cia-helped-produce-zero-dark-thirty 
 http://www.thewrap.com/movies-you-loved-or-hated-films-got-or-f-cinemascores-photos-90331/5
 Peter Suderman, Movie Review: 'Argo', The Washington Times, October 11, 2012
 Ebert, Roger (10 October 2012). Argo . Chicago Sun-Times. Retrieved January 16, 2013

বহিঃসংযোগ 
 
 
 
 
 

ইংরেজি ভাষার চলচ্চিত্র
২০১২-এর চলচ্চিত্র
২০১২-এর নাট্য চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের ঐতিহাসিক চলচ্চিত্র
২০১০-এর দশকের মার্কিন চলচ্চিত্র
মার্কিন রাজনৈতিক নাট্য চলচ্চিত্র
মার্কিন জীবনীমূলক নাট্য চলচ্চিত্র
মার্কিন ঐতিহাসিক চলচ্চিত্র
ওয়ার্নার ব্রসের চলচ্চিত্র
বেন অ্যাফ্লেক পরিচালিত চলচ্চিত্র
বেন অ্যাফ্লেক প্রযোজিত চলচ্চিত্র
সত্য ঘটনা অবলম্বনে গোয়েন্দা চলচ্চিত্র
সত্য ঘটনা অবলম্বনে থ্রিলার চলচ্চিত্র
সত্য ঘটনা অবলম্বনে নাট্য চলচ্চিত্র
সত্য ঘটনা অবলম্বনে রাজনৈতিক চলচ্চিত্র
চলচ্চিত্রনির্মাণ সম্পর্কে চলচ্চিত্র
১৯৮০-এর পটভূমিতে চলচ্চিত্র
ইরানের পটভূমিতে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
ভার্জিনিয়ার পটভূমিতে চলচ্চিত্র
লস অ্যাঞ্জেলেসের পটভূমিতে চলচ্চিত্র
ভার্জিনিয়ায় ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
ফার্সি ভাষার চলচ্চিত্র
মার্কিন যুক্তরাষ্ট্রে চলচ্চিত্র বিতর্ক
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
শ্রেষ্ঠ চলচ্চিত্র বিভাগে বাফটা পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র
আলেকসঁদ্র দেসপ্লা সুরারোপিত চলচ্চিত্র
মাদহোশী

মাদহোশী () ২০০৪ সালের একটি বলিউড চলচ্চিত্র। এটা তানভীর খান দ্বারা পরিচালিত হয় এবং এতে অভিনয় করেন বিপাশা বসু, জন আব্রাহাম, শ্বেতা তিওয়ারি এবং প্রিয়াংশু চট্টোপাধ্যায়।

অভিনয়ে
বিপাশা বসু - অনুপমা কল
জন আব্রাহাম - সার্জারীর পরে আমান জোশী
প্রিয়াংশু চ্যাটার্জী - সার্জারীর আগে অর্পিত ওবেরয়
শ্বেতা তিওয়ারী - তাবাসসুম
সুধাংশু পাণ্ডে - ট্রেনের দৃশ্যে স্লিভলেস লাল টি-শার্ট পরা ছাত্র (জনের পুরনো আগমন দৃশ্য)
পাখী হেগডে - অনুপমার বান্ধবী

তথ্যসূত্র

বহিঃসংযোগ

২০০৪-এর চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
২০০১-এর পটভূমিতে চলচ্চিত্র
১১ সেপ্টেম্বরের হামলা অবলম্বনে চলচ্চিত্র
রানীনগর জলপাইগুড়ি জংশন রেলওয়ে স্টেশন

রানীনগর জলপাইগুড়ি জংশন রেলওয়ে স্টেশন হচ্ছে ভারতের পশ্চিমবঙ্গের জলপাইগুড়ি জেলার রানী নগরে অবস্থিত একটি রেলওয়ে স্টেশন এবং জংশন স্টেশন। এটি ভারতের শহর জলপাইগুড়িকে সেবা করে।

এটি উত্তর-পূর্ব সীমান্ত রেল অঞ্চলের কাটিহার বিভাগের নয়া জলপাইগুড়ি-নয়া বনগাইগাও সেকশনের অন্তর্গত।

তথ্যসূত্র

পশ্চিমবঙ্গের জংশন রেলওয়ে স্টেশন
জলপাইগুড়ি জেলার রেলওয়ে স্টেশন
কাটিহার রেলওয়ে বিভাগ
১৯৩২-এ চালু রেলওয়ে স্টেশন
তামা রিমলি

তামা রিমলি(বৈজ্ঞানিক নাম: Rapala pheretima (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

আকার 

তামা রিমলি এর প্রসারিত অবস্থায় ডানার আকার ৩৮-৪২মিলিমিটার দৈর্ঘ্যের হয়।

উপপ্রজাতি 
তামা রিমলি এর উপপ্রজাতিগুলি হল নিম্নরূপ-
Rapala pheretima pheretima 
Rapala pheretima petosiris (Hewitson, 1863) 
Rapala pheretima sequeira (Distant, 1885) 
Rapala pheretima tiomana Eliot, 1978 
Rapala pheretima sakaia Fruhstorfer, 1912 
Rapala pheretima guevara Fruhstorfer, 1912

ভারতে প্রাপ্ত তামা রিমলি এর  উপপ্রজাতি 
ভারতে প্রাপ্ত তামা রিমলি এর উপপ্রজাতি হল- 
 Rapala pheretima petosiris Hewitson, 1863 – ভারতীয় তামা রিমলি (Indian Copper Flash)

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল ঘন তামাটে লাল বর্নের। ডানার শীর্ষভাগ চওড়া কালো। কোস্টা এবং টার্মেন সরু কালো প্রান্তরেখা যুক্ত। ইন্ডিয়ান রেড ফ্ল্যাস এর সাথে সাদৃশ্যযুক্ত, তবে সামনের ডানার উপরিতলে শিরাগুলি কালচে নয়। টর্নাল লোব অথবা লতি হলদেটে। স্ত্রী নমুনায় ডানার উপরিতল চাপা নীল অথবা নীলচে বেগুনি। স্ত্রী-পুরুষ উভয় নমুনায় ডানার নিম্নতল হলদেটে বাদামী। ডানার নিম্নতলের রেখা-দাগ-ছোপগুলি কালচে বাদামী, অতি সুস্পষ্ট এবং বাইরের দিকে সাদা কিনারাযুক্ত। উভয় ডানার নিম্নতলে ডিসকাল অংশে কোস্টা থেকে ডরসাম পর্যন্ত সুস্পষ্ঠভাবে বিস্তৃত সরু কালচে বাদামী বন্ধনী বিদ্যমান। পিছনের ডানার নিম্নতলে টর্নাস অংশটি ধূসর নীল। টর্নাস ছোপ কালো, হলদে-বাদামী রঙের ঘেরা।

উভয় ডানায় পোস্টবেসাল অংশে একটি তীর্যক ছোট বাদামী বন্ধনী অবস্থিত। উপরের ডানায় এই বন্ধনীটি অপেক্ষাকৃত বেশি কোস্টা অভিমুখী। সামনের ডানার নিম্নতলে পোস্টবেসাল ক্ষুদ্র বন্ধনীটির অনতিদ্দূরে সেল এর উপরে একটি কালো বড় প্রায় গোলাকৃতি ছোপ বিদ্যমান।

পিছনের ডানায় লেজ দুটি কালো এবং অগ্রভাগ সাদা। সুংগ কালো বর্ণের এবং সাদা সরু বলয় চিত্রিত এবং শীর্ষভাগ কমলা, হলুদ এবং লাল বর্ণের মিশ্রণ। মাথা, বক্ষ এবং উদর কালচে বাদামী, উপরিতল ও নিম্নতল হলদেটে বাদামী রঙের।

আচরণ 
এরা খুব দ্রুত এবং ছোট ছোট দূরত্বে উড়তে পারে। পাহাড়ের পাদদেশে ১৫০০মিটার উচ্চতা অবধি এদের দেখা মেলে। ফুলের প্রতি আসক্তি আছে,তাই কখনও কখনও ডানা খুলে ফুলের মধু পান করে। এদের ভিজে স্যাঁতসেঁতে মাটিতে প্রায় দেখাই যায় না।

চিত্রশালা

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
আসামে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
সুরতি লালসং

সুরতি লালসং
(বৈজ্ঞানিক নাম: Abisara bifasciata(Moore)) যার মূল শরীর লালচে খয়েরি বর্ণের এবং ডানার পিছন দিকে সাদা রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য।

আকার 

সুরতি লালসং এর প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত সুরতি লালসং এর উপপ্রজাতি হল-
 Abisara bifasciata bifasciata Moore, 1877 – Andaman Double-banded Judy
 Abisara bifasciata suffusa Moore, 1882 – Suffused Double-banded Judy
 Abisara bifasciata angulata Moore, 1878 – Angled Double-banded Judy

আচরণ 

এরা ছোট ছোট দূরত্বে লাফিয়ে লাফিয়ে ওড়া তবে বিরক্ত হলে দ্রুত উড়ে হারিয়ে যায়। এদের সাধারণত ফুলের উপর দেখা যায় না। পচা ফল,পাখির বিষ্ঠা ইত্যাদি এদের খুব পছন্দের খাদ্য। সম্পূর্ণ ডানা খোলা অবস্থায় বসতে দেখা যায় না।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত রিওডিনিডি গোত্রের প্রজাপতি
এশিয়ার প্রজাপতি
ফ্রেডেরিক মুর কর্তৃক নামকরণকৃত ট্যাক্সা
১৮৭৭-এ বর্ণিত প্রজাপতি
আভা দেবী

আভা দেবী (? - ১৯৩৮)  ছিলেন ভারতবর্ষে ইংরেজ আইন অমান্য আন্দোলনের নারীশক্তিদের একজন এবং ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তার আসল নাম আভা দে।

রাজনৈতিক জীবন 
ইংরেজ আইন অমান্য করে আন্দোলন করেন তিনি। ১৯৩০ সালে ইংরেজ আইন অমান্য আন্দোলন-এ যোগ দেন। নারী সত্যাগ্রহ সমিতির সাথে যুক্ত হন। এর জন্য জেলেও যান সে বছর। রাজনৈতিকভাবে অনেক দৃঢ় ও সাহসিনী ছিলেন ১৯৩২ খৃষ্টাব্দে জনসভা ভাঙ্গার উদ্দেশ্যে পুলিশের ঘোড়ার লাগাম ধরেন ও এক মহিলাকে বাঁচান এর ফলে গ্রেপ্তার হয়েছিলেন। তিনি বন্ধু হিসেবে পেয়েছেন কল্যাণী দাসকে। তার কাছে অনেক বে আইনি জিনিস ও অর্থ গচ্ছিত ছিল। বিপ্লবীদের অর্থ ও কাগজপত্র নিজ দায়িত্ব নিয়ে রাখতেন। ছাত্রী সংঘের পক্ষ থেকে অনুষ্ঠিত কলকাতা থেকে বর্ধমান সাইকেল চালনায় তিনি প্রথম হয়েছিলেন।

মৃত্যু 
দারিদ্রের পীড়নে কতখানি পীড়িত ছিলেন তা কেউ জানতো না। অনেক সময় দু'চার টাকার তেলেভাজা খেয়ে থাকতো। তিনি ১৯৩৮ সালে দারিদ্রের মধ্যে নিতান্ত অবহেলায় মারা যান বেরিবেরি রোগাক্রান্ত হয়ে।

তথ্যসূত্র 

১৯৩৮-এ মৃত্যু
বাঙালি বিপ্লবী
ভারতীয় বিপ্লবী
ভারতবর্ষে ব্রিটিশবিরোধী সশস্ত্র আন্দোলন
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
রাজনীতিতে বাংলাদেশী নারী
নারী বিপ্লবী
ভারতীয় নারী স্বাধীনতা কর্মী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
তুঁতভুশন্ডা

তুঁতভুশন্ডা (বৈজ্ঞানিক নাম: Euthalia phemius(Doubleday)) এক প্রজাতির মাঝারি আকারের প্রজাপতি যার শরীর এবং ডানা ধূসর কালচে বাদামী বর্ণের এবং নিচের ডানায় চওড়া নীলচে সাদা পটি দেখা যায়। এরা নিমফ্যালিডি পরিবার এবং লিমেনিটিডিনি  উপগোত্রের সদস্য।

আকার 

তুঁতভুশন্ডার প্রসারিত অবস্থায় ডানার আকার ৬৫-৭০মিলিমিটার দৈর্ঘ্যের হয়।

উপপ্রজাতি  
ভারতে প্রাপ্ত তুঁতভুশন্ডার উপপ্রজাতি হল-

 Euthalia phemius phemius Doubleday, 1848 – Sylhet White-edged Blue Baron

বর্ণনা 

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ এবং স্ত্রী নমুনা ভিন্নতর। পুরুষ নমুনায় ডানার উপরিতলের মূল রঙ কালচে বাদামী এবং কোস্টার নিকটবর্তী অংশে একগুচ্ছ বিভিন্ন আকৃতির এবং দৈর্ঘ্যের সাদা ডিসকাল ডোরা বর্তমান। পিছনের ডানার উপরিপ্রান্তে প্রান্তরেখা ইষদ নীল এবং টার্মেন অংশ সরু এবং সাদা। পুরুষ নমুনায় সামনের ডানার উপরিভাগে টার্মেন এর সমান্তরাল ভাবে অবস্থিত ডিসকাল বন্ধনী বিদ্যমান। স্ত্রী নমুনার উপরিতল হালকা বাদামী এবং ডানার কোস্টা থেকে টার্মেন এর দিকে ১ নং শিরার কাছে দুটি চওড়া সাদা ডিসকাল বন্ধনী। সামনের ডানার উপরিতলে শীর্ষভাগ দুটি সুস্পষ্ট এপিকাল স্পষ্টযুক্ত।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
১৮৪৮-এ বর্ণিত প্রজাপতি
এশিয়ার প্রজাপতি
ঝিঁঝক রেলওয়ে স্টেশন

ঝিঁঝক রেলওয়ে স্টেশন হচ্ছে ভারতের উত্তরপ্রদেশের কানপুর দেহাত জেলার ঝিঁঝকে অবস্থিত একটি রেলওয়ে স্টেশন। এটি উত্তর কেন্দ্রীয় রেলওয়ে লাইনে অবস্থিত। পূর্ব দিকে কাছের স্টেশনটি হচ্ছে ১৯ কিলোমিটার দূরে অবস্থিত রুরা এবং ৬৩ কিলোমিটার দূরের কানপুর। পশ্চিমে কাছের স্টেশনটি হচ্ছে ফাফুন্দ এবং ইটাওয়া।

চিত্রশালা

তথ্যসূত্র

বহিঃসংযোগ

কানপুর দেহাত জেলার রেলওয়ে স্টেশন
এলাহাবাদ রেলওয়ে বিভাগ
ঝিলম

ঝিলম (বৈজ্ঞানিক নাম: Poritia hewitsoni (Moore)) এক প্রজাতির ছোট আকারের ধূসর বাদামী রঙের প্রজাপতি, এদের ডানার উপরিতল উজ্জ্বল ধাতব তুঁতে বর্ণের। এরা ‘লাইসিনিডি’ গোত্রের এবং ‘পোরিটিনি’ উপগোত্রের সদস্য।

আকার 
ঝিলম এর প্রসারিত অবস্থায় ডানার আকার ৩১-৩৮ মিলিমিটার দৈর্ঘের হয়।

উপপ্রজাতি 
দক্ষিণ এশিয়াতে প্রাপ্ত ঝিলমের উপপ্রজাতিগুলি হল--
 Poritia hewitsoni hewitsoni Moore, 1865 - কুমায়ুন থেকে আসাম  সিকিম থেকে উত্ত্র মায়ানমার এবং উত্ত্র থাইল্যান্ড
 Poritia hewitsoni tavoyana Doherty 1889 - মায়ানমার মণিপুর,  দক্ষিণ বার্মা, থাইল্যান্ড থেকে সমগ্র মালয়
 Poritia hewitsoni taleva Corbet, 1940 - সমগ্র মালয় 
 Poritia hewitsoni ampsaga Fruhstorfer, 1912 - ভিয়েতনাম

ভারতে প্রাপ্ত ঝিলম এর  উপপ্রজাতি 
ভারতে প্রাপ্ত ঝিলমের উপপ্রজাতিসমূহ হল-

 Poritia hewitsoni hewitsoni Moore, 1865 – Himalayan Common Gem
 Poritia hewitsoni tavoyana Doherty, 1889 – Indo-Chinese Common Gem

বিস্তার 

ঝিলম এর বিস্তৃতি হিমালয় এর কুমায়ুন থেকে আসাম পর্যন্ত। সিকিমএর রাংপো এবং মাঙান অঞ্চলেও এদের পাওয়া যায়। মার্চ থেকে নভেম্বর মাস পর্যন্ত পশ্চিমঘাট পর্বতমালার আশেপাশের অঞ্চলে এদের উড়তে দেখা যায়।

বর্ণনা

আচরণ 

এদের সাধারনত ১০০০ থেকে ৩৫০০ ফুট উচ্চতায় দেখা যায়। ঝিলমদের ছোট ছোট এবং ঝাঁকি সম্পন্ন উড়ান দেখা যায়। ছোট ছোট ঝোপঝাড় এর উপর ঊড়তে থাকে, বিরক্ত হলে দ্রুত সেই স্থান থেকে উড়ে যায়। মাঝে মাঝে শুকনো মাটিতে অথবা জঙ্গলের কিনারায় অথবা নদীর পাড়ে বসে অনেক্ষন ধরে রৌদ্র পোহায়। ফুলের মধু আহরণ করতে এদের কদাচিৎ দেখা যায়।

বৈশিষ্ট্য

ডিম 
ডিমের অগ্রভাগ ভোঁতা। দৈর্ঘ্য এবং প্রস্থে সমান। আনুলম্বিক এবং আনুভূমিক ভাবে দুটি করে মুখের ন্যায় আকৃতি বিশিষ্ট।

শূককীট

আহার্য উদ্ভিদ 
ঝিলমের শুককীট Terminalia elliptica, শাল (Shorea robusra) ইত্যাদি গাছের পাতার রসালো অংশ আহার করে।

মূককীট

চিত্রশালা

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
১৮৬৫-এ বর্ণিত প্রজাপতি
কেনিয়া–কাতার সম্পর্ক

কেনিয়া-কাতার সম্পর্ক হল কেনিয়া এবং কাতারের মধ্যকার দ্বিপাক্ষিক সম্পর্ক। ২০০৩ সালে এ দুটি দেশের মধ্যে কূটনৈতিক সম্পর্ক যাত্রা শুরু করে।

ইতিহাস 
২০১৪ সালের এপ্রিল মাসে কেনিয়ার রাষ্ট্রপতি উহুরু কেনিয়াটা কাতারে সফর করেন। তিনি কাতারের আমির তামিম বিন হামাদ আল থানির সাথে সাক্ষাৎ করেন। তারা আঞ্চলিক স্থিতিশীলতা, নিরাপত্তা এবং যুবসমাজের মৌলবাদ বিষয়ে আলোচনা করেন। তারা বহুবিধ চুক্তিস্বাক্ষর এবং সিদ্ধান্ত গ্রহণ করেন। কেনিয়াটা কাতারের জ্বালানিমন্ত্রীর সাথেও সাক্ষাৎ করেন। সফরের শেষে কাতার প্রথম পারস্য উপসাগরীয় দেশ হিসেবে কেনিয়ার সাথে দ্বৈত-রাজস্ব চুক্তি স্বাক্ষর করে।

কেনিয়ার স্বাধীনতা দিবসে কাতারের আমির তামিম বিন হামাদ আল থানি ও স্বরাষ্ট্রমন্ত্রী আব্দুল্লাহ বিন নাসের বিন খলিফা আল থানি কেনিয়ার রাষ্ট্রপতিকে শুভেচ্ছা জানিয়ে বার্তা পাঠায়।

উন্নয়নমূলক সহযোগিতা 
শিল্প, বাণিজ্য, শক্তি, যোগযোগ, যানবাহন, নির্মাণ, পরিশ্রম, পর্যটন ও কৃষি প্রভৃতি বিষয়ে উভয় দেশের মধ্যে চুক্তি স্বাক্ষরিত হয়েছে। কাতার কেনিয়ার বন্দর কর্মকর্তাদেরকে প্রশিক্ষিত করে যোগাযোগ ও বিমানসম্পর্কিত বিষয়ে আরো লোক নিয়োগ করবে।

মোম্বাসা থেকে দোহা পর্যন্ত সরাসরি জাহাজপথ রয়েছে। এছাড়া নাইরোবি থেকে দোহা পর্যন্ত সরাসরি আকাশপথে যাওয়া যায়। কাতার এয়ারওয়েজ দোহা থেকে সরাসরি কেনিয়ার দ্বিতীয় বৃহত্তম শহর মোম্বাসায় ফ্লাইট চালু করার ব্যাপারে আগ্রহ প্রকাশ করেছে।

২০০৮ সালে কেনিয়া এবং কাতার দ্বিপাক্ষীয় সিদ্ধান্তগ্রহণ করে। ভারত মহাসাগরের দ্বীপ লামুতে বন্দর নির্মাণের মাধ্যমে পূর্ব-আফ্রিকার দেশসমুহের ভাগ্যোন্বয়নের সিদ্ধান্তগ্রহণ ছাড়াও এর ফলে কাতার ১০০,০০০ হেক্টর কেনিয়ান জমি ইজারা নেয়। জমি ইজারার মাধ্যমে কাতার সরকার ল্যাপসেট প্রকল্পের একটি উল্লেখযোগ্য অংশ এখানেই করতে পারবে। কাতার এই জমিতে চাষাবাদ করতেও আগ্রহী, কারণ পারস্য দেশের মাত্র ১% জমিই আবাদি।

এই সিদ্ধান্তটির বাস্তবায়ন হয়নি এবং কেনিয়া কাতারের সহ বিভিন্ন বিনিয়োগকারীদের সন্ধান করে, ল্যাপসেট প্রকল্প পরিচালনার জন্য।

২০১৪ সালে কাতারি বিজনেসম্যান অ্যাসোসিয়েশনের একটি অংশ নাইরোবিতে যায়। কাতার থেকে কেনিয়ার বাণিজ্যিক প্রতিনিধি হিসেবেই তারা এ সফর করে।

বাণিজ্য
২০১১ সালে কেনিয়া কাতারের কাছে ৫৩ মিলিয়ন কেইএস (৫৮০,০০০ মার্কিন ডলার) মূল্যের পণ্য রপ্তানি করে। কাতার ১.০১ বিলিয়ন কেইএস (১১ মিলিয়ন মার্কিন ডলার) মূল্যের পণ্য কেনিয়ার কাছে রপ্তানি করে।

কাতারে রপ্তানিকৃত কেনিয়ার প্রধান পণ্য হল: অপ্রক্রিয়াজাত কৃষিদ্রব্য।

কেনিয়ার রপ্তানিকৃত কাতারের প্রধান দ্রব্যসমূহের মধ্যে রাসায়নিক দ্রব্য, সার, প্লাস্টিক এবং ফার্নিচার অন্যতম।

কূটনৈতিক মিশন 
 ২০১২ সালে নাইরোবিতে কাতারের দূতাবাস প্রতিষ্ঠিত হয়
 ২০১০ সালে দোহায় কেনিয়ার দূতাবাস প্রতিষ্ঠিত হয়

বহিঃসংযোগ 
 দোহায় কেনিয়ার দূতাবাস

তথ্যসূত্র 

কাতারের দ্বিপাক্ষিক সম্পর্ক
কাতারের বৈদেশিক সম্পর্ক
কেনিয়ার বৈদেশিক সম্পর্ক
কেনিয়ার দ্বিপাক্ষিক সম্পর্ক
জিন্নাহ আন্তর্জাতিক বিমানবন্দর

জিন্নাহ আন্তর্জাতিক বিমানবন্দর বা করাচি বিমানবন্দর (, )  হল করাচি শহরের প্রধান বিমান বন্দর। এটি পাকিস্তানের সিন্ধি প্রদেশের অন্তর্গত। বিমান বন্দরটি শহরের কেন্দ্র থেকে কিছু দূরে অবস্থিত। এই বিমান বন্দরটি দেশের প্রধান বিমান বন্দর। এটি করাচি শহরের বিমান পরিসেবা দেয়।

নামকরণ
বিমান বন্দরটির আগে করাচি বিমানবন্দর হিসাবে পরিচিত ছিল। কিন্তু পাকিস্তান স্বাধীন হবার পর বিমানবন্দরটির নাম পাকিস্তানের জাতীর পিতা মুহাম্মদ আলী জিন্নাহ-এর নামে উৎসর্গ করা হয়। বর্তমানে বিমান বন্দরটির নাম হল- জিন্নাহ আন্তর্জাতিক বিমানবন্দর'

অবস্থান
জিন্নাহ আন্তর্জাতিক বিমানবন্দরটি করাচি শহর কেন্দ্র থেকে কিছুটা দূরে শহরের উপকন্ঠে অবস্থিত। বিমান বন্দরটি ২৪.৫৪ উত্তর ও ৬১.১৬ পূর্বে অবস্থিত। করাচি আন্তর্জাতিক বিমানবন্দর বা জিন্ননাহ আন্তর্জাতিক বিমমানবন্দরটি সমুদ্র সমতল থেকে ৩০ মিটার বা ১০০ ফুট উচ্চতায় অবস্থিত। বিমানবন্দরটি থেকে ইসলামাবাদ বিমানবন্দরটি প্রায় ৫০০ কিলোমিটার দূরে ও লাহোর বিমাননবন্দরটি ৪০০ কিলোমিটার দূরে ও নতুন বন্দর নগরী গদর এর গদর আন্তর্জাতিক বিমানবন্দর ৩৩০ কিলোমিটার দূরে অবস্থিত।

ইতিহাস
স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাঁটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চলাচল করে অন্যটিতে অভ্যান্তরিন রুটে বিমান চলাচল করে।

পরিকাঠামো
বর্তমানে বিমান বন্দরটিতে যে পরিকাঠামো রয়েছে তাতে করে বিমান বন্দরটি ১২ মিলিয়ন বা ১ কোটি ২০ লক্ষ যাত্রী পরিবহন করে সক্ষম প্রতি বছর। বিমানবন্দরটির ওয়েটি ব্যবস্থা, টিকিট ব্যবস্থা, পানিও জল, ও লাগেজ সিস্টেম খুবই উন্নত। এই বিমানবন্দরে ৩ টি টার্মিনাল রয়েছে।

যাত্রী পরিবহন
২০১৫ থেকে ২০১৬ সালের তথ্য অনুযায়ী বিমান বন্দরটি ওই সময়ে মোট ৫৭,২৫,০৫২ জন যাত্রী পরিববহন করেছে। এই সময়ে বিমানবন্দরটি থেকে প্রায় ৫০,০৯৫ টি বিমান চলাচল করেছে।

গন্তব্য ও বিমান পরিবহন সংস্থা

আরও দেখুন
 জিন্নাহ নৌঘাঁটি

তথ্যসূত্র

পাকিস্তানের বিমানবন্দর
১৯৩২-এ ব্রিটিশ ভারতে প্রতিষ্ঠিত
ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
মুহাম্মদ আলী জিন্নাহর স্মারক
১৯৩২-এ প্রতিষ্ঠিত বিমানবন্দর
কাতার–যুক্তরাষ্ট্র সম্পর্ক

কাতার–যুক্তরাষ্ট্র সম্পর্ক হল কাতার এবং যুক্তরাষ্ট্রের মধ্যকার দ্বিপাক্ষিক সম্পর্ক। কাতার এবং যুক্তরাষ্ট্র কৌশলগতভাবে মিত্র।

ইতিহাস 
১৯৭৩ সাল মার্চ মাসে দোহায় মার্কিন দূতাবাস যাত্রা শুরু করে। এরপর থেকেই দুই দেশের মধ্যে দ্বিপাক্ষীয় সম্পর্ক গড়ে ওঠে। জুলাই, ১৯৭৪ সালে প্রথম মার্কিন রাষ্ট্রদূত আসেন। কাতার এবং যুক্তরাষ্ট্র একত্রে মধ্যপূর্ব অঞ্চলের কূটনৈতিক পদক্ষেপ নেয়, যেন পারস্য উপসাগরের নিরাপত্তা সুনিশ্চিত থাকে। দুই দেশের মধ্যে অর্থনৈতিক সংযোগও ছিল, বিশেষ কএ হাইড্রোকার্বন ক্ষেত্রে। কাতার মধ্যপূর্বের বাজার ধরতে আন্তর্জাতিক মানের শিক্ষাপ্রতিষ্ঠান চালু করে। কাতার তাদের দেশে মার্কিন সামরিক বাহিনীর সুবিধাও দিয়ে থাকে।

শিক্ষা 
বহু কাতারি শিক্ষার্থী যুক্তরাষ্ট্রে পড়াশোনা করে। কাতারের এডুকেশন সিটি কমপ্লেক্সে যুক্তরাষ্ট্রের ছয়টি বিশ্ববিদ্যালয়ের শাখা ক্যাম্পাস রয়েছে। এগুলো হল: ভার্জিনিয়া কমনওয়েলথ ইউনিভার্সিটি স্কুল অব আর্টস ইন কাতার (ভিসিইউকিউ), ওয়েইল কর্নেল মেডিকেল কলেজ ইন কাতার (ডব্লিউসিএমসি-কিউ), টেক্সাস এঅ্যান্ডএম ইউনিভার্সিটি অ্যাট কাতার (টিএএমইউকিউ), কার্নেজি মেলন বিশ্ববিদ্যালয়, কাতার (সিএমইউ-কিউ), জর্জটাউন ইউনিভার্সিটি স্কুল অব ফরেইন সার্ভিস ইন কাতার (এসএফএস-কাতার) এবং নর্থওয়েস্টার্ন বিশ্ববিদ্যালয়।

কূটনৈতিক বিনিময়

কূটনৈতিক সফর 
আমির তামিম বিন হামাদ আল থানি ২৪ ফেব্রুয়ারি, ২০১৫ সালে সর্বশেষ ওয়াশিংটন সফর করেছিলেন। রাষ্ট্রপতি জর্জ ডব্লিউ. বুশ ২০০৩ সালে কাতার সফর করেন এবং সেখানে নিয়োজিত সামরিক বাহিনীর সাথে কথা বলেন। ডোনাল্ড রামস্ফেল্ড ২০০২ সালে কাতারে সফর করেন। তিনি ২০০১ সাল থেকে ২০০৬ সাল পর্যন্ত প্রতিরক্ষাসচিব হিসেবে দায়িত্বপালন করেন। পররাষ্ট্রসচিব হিলারি ক্লিনটন ২০১০ সালের ফেব্রুয়ারি মাসে কাতারে সফর করেন, এবং জন কেরি ২০১৩ সালের মার্চ মাসে কাতারে সফর করেন।

আবাসিক কর্মকর্তা 
প্রধান মার্কিন কর্মকর্তাদের মধ্যে রয়েছেন:
 রাষ্ট্রদূত—ডানা সেল স্মিথ
 ডেপুটি চিফ অব মিশন—ইয়ান ম্যাককারি

কাতারের দোহায় যুক্তরাষ্ট্রের একটি দূতাবাস রয়েছে।

সামরিক বাহিনী 
১৯৯২ সালের শুরুর দিকেই কাতার যুক্তরাষ্ট্রের সাথে গুরুত্বপূর্ণ সামরিক সন্ধি তৈরি করে। বর্তমানে সেখানে ইউএস সেন্ট্রাল কমান্ডের সদর দপ্তর এবং যৌথ বিমানঅভিযান কেন্দ্র রয়েছে।

২০১৫ সাল পর্যন্ত, যুক্তরাষ্ট্রের সামরিক ঘাঁটি রয়েছে:
 আল উদেইদ এয়ার বেজ
 আস সায়লিয়া আর্মি বেজ

২০০৩ সালে, মার্কিন সামরিক ঘাঁটি দোহা আন্তর্জাতিক এয়ার বেজ (ক্যাম্প স্নুপি নামেও পরিচিত) বন্ধ করা হয়।

২০১৪-এর চুক্তি 
২০১৪ সালে যুক্তরাষ্ট্র কাতারের কাছে ১১ বিলিয়ন মার্কিন ডলার মূল্যের অস্ত্র বিক্রি করে। অস্ত্রের মধ্যে এএইচ-৬৪ অ্যাপাচি, যুদ্ধ হেলিকপ্টার, প্যাট্রিয়ট এবং জ্যাভেলিন প্রতিরক্ষা ব্যবস্থা - প্রভৃতি উল্লেখযোগ্য। কাতার আরো ঘোষণা দিয়েছে যে তারা ২.৭৬ মার্কিন ডলারে এনএইচ ইন্ডাস্ট্রিজ থেকে এনএইচ৯০ হেলিকপ্টার ক্রয় করবে।

তথ্যসূত্র

বহিঃসংযোগ 
 কাতার-যুক্তরাষ্ট্র সম্পর্কের ইতিহাস 

 যুক্তরাষ্ট্র দূতাবাস - দোহা 
 কাতার দূতাবাস - ওয়াশিংটন ডি.সি. 
 কাতার-যুক্তরাষ্ট্র সম্পর্ক 

কাতার-যুক্তরাষ্ট্র সম্পর্ক
কাতারের দ্বিপাক্ষিক সম্পর্ক
যুক্তরাষ্ট্রের দ্বিপাক্ষিক সম্পর্ক
কাতারের বৈদেশিক সম্পর্ক
মার্কিন যুক্তরাষ্ট্রের বৈদেশিক সম্পর্ক
মার্কিন যুক্তরাষ্ট্রের দ্বিপাক্ষিক সম্পর্ক